Kilandsvannet

Kilandsvannet er en innsjø i Grimstad kommune i Agder. Den har et areal på 0,77 km² og har utløp mot sør til Bjørkoselva.

Innsjøen er korsformet og består av en relativt bred sentral del, hvorfra det strekker seg smale armer i alle retninger. Mot nordøst går en arm til Kiland gård, mot sørøst en arm til Vassbotnen, mot nordvest strekker Metveitkilen seg til Volletjenn og Gryte, og mot sørvest går armen Øyesund, som Bjørkoselva renner ut fra.

Kilandsvannet er fiskerikt med mye ørret og abbor. I regi av Kilandsenteret drives et aktivt kultiveringsarbeid i vannet.

Referanser 

Innsjøer i Grimstad